Вимблдон 2013 — мушкарци појединачно
Роџер Федерер је био бранилац титуле, али га је у другом колу победио Украјинац Сергиј Стаховски. Тиме је прекинут Федереров рекордни низ од 36 узастопних гренд слем четвртфинала. Титулу је освојио Енди Мари који је у финалу победио Новака Ђоковића са 6:4, 7:5, 6:4. Овом победом Енди Мари је постао први британски тенисер који је освојио титулу у појединачној конкуренцији после 1936. када је то учинио Фред Пери.